โลกกลม
ใครๆ ก็รู้ว่า “เฮียปิง” อภิชาติ เกษมกุลศิริ รองกรรมการผู้จัดการ ธนาคารไอซีบีซี (ไทย) เสพติดการวิ่งอย่างรุนแรง
3 มิ.ย. 2560

โดย...ทีมข่าวการเงินโพสต์ทูเดย์ใครๆ ก็รู้ว่า “เฮียปิง” อภิชาติ เกษมกุลศิริ รองกรรมการผู้จัดการ ธนาคารไอซีบีซี (ไทย) เสพติดการวิ่งอย่างรุนแรง ไม่ว่าจะอยู่เมืองไทยหรือไปเมืองนอก เฮียจะต้องพกรองเท้า เสื้อ และนาฬิกากรามิน ไปด้วยเสมอ พร้อมวิ่งออกกำลังกายทุกที่ทุกเวลาวิ่งไปวิ่งมา รองเท้าวิ่งก็งอกเงยขึ้น จากหนึ่งคู่เป็นหลายคู่จนเต็มตู้รองเท้า และพอเปิดอินเทอร์เน็ตเห็นรองเท้าวิ่งรุ่นใหม่ๆ ต่อมอยากได้ก็ทำงาน แต่ที่เก็บเต็มไม่รู้จะทำยังไง จากนายแบงก์ก็เลยสวมชีวิตพ่อค้า นำรองเท้ามือสองที่สภาพดี๊ดี ราคาน่าคบหา ไปประกาศขายในมาร์เก็ตเพลส ลงแป๊บเดียวก็มีคนแย่งกันซื้อหนุบหนับ โดยคนซื้อก็ไม่รู้ว่าคนขายเป็นใครแทบไม่น่าเชื่อว่าคนที่มาขอซื้อรองเท้าวิ่งของเฮียปิง อยู่แถวๆ บ้านนั่นเอง ก็เลยนัดส่งของด้วยตัวเองไม่ต้องไปส่งไปรษณีย์ให้ยุ่งยากมันเป็นเพราะโลกกลมแน่ๆ ฮี่ๆๆ